**Medzinárodné projekty**

**v ktorých participuje Súkromná základná škola, Sklenárova 1,Bratislava**

Projekt HI 7-211 "**Cross Cultural School Climate Study**", UCNN University of Connecticut, USA (12.3.2018 – 2.11.2020)

Erasmus+ Project 2020-1-LV01-KA226-SCH-094599-PA „**Supporting teachers to face the challenge of distance teaching (PERSONA)**” Lotyškso, Litva, Slovensko (1.4.2021 - 31.3.2023)

Projekt GA/31/2021 **„Sociálno-emocionálne zdravie učiteľov ako významný psychologický indikátor evaluácie**

**kvality školy“** Grantová agentúra Academia aurea, Ostrava, Česká republika (28.2.2021 - 31.6.2023)

**Projekt HI 7-211 "Cross Cultural School Climate Study"**

**UCNN University of Connecticut, USA (2018-2020)**

 Súkromná základná škola sa v školskom roku 2017/2018 zapojila, ako jedna z 5 škôl na Slovensku, do veľkého medzinárodného projektu s **názvom „Cross-cultural School Climate Study/Interkultúrna štúdia sociálnej klímy na školách“** . Tento významný medzinárodný projekt sa realizoval vo vybraných štátoch sveta (Belgicko, Malta, Litva, Jamajka, Grécko, Nemecko, USA, Japonsko, USA a Slovensko). V každom štáte bolo do projektu zapojených 5 základných škôl. Medzinárodný projekt koordinovala Fakulta psychológie Paneurópskej vysokej školy v Bratislave pod vedením prof. PhDr. Evy Gajdošovej, PhD. a jej výskumného tímu zloženého z 8 pracovníkov fakulty (doc. PhDr. Elena Lisá, PhD., doc. PhDr. Eva Szobiová, PhD., PhDr. Katarína Hennelová, PhD., PhDr. Desana Kanderová, PhD., PhDr. Henrieta Roľková, PhD., PhDr. Beáta Dvorská,PhD. a Mgr. Silvia Majerčáková, PhD.). Medzinárodný projekt skončil v r.2020.

**Cieľ projektu:**

Cieľom projektu bolo zmapovať niektoré aspekty školskej klímy z pohľadu žiakov, učiteľov, odborných pracovníkov a rodičov, a to prostredníctvom 4 nových dotazníkov (v on-line podobe alebo v papierovej forme) určených týmto skupinám osôb. Dotazníky sledovali napr. starostlivosť učiteľov o žiakov a prístupy k zabezpečeniu ich školskej úspešnosti, vytváranie tvorivého a bezpečného prostredia v škole, pohodu a spokojnosť v škole, sociálne vzťahy v škole a iné.

**Organizácia projektu:**

**Projekt bežal v 5 základných školách na Slovensku (jedna z nich bola naša Súkromná ZŠ**) vo dvoch základných etapách, ktoré pozostávali zo zodpovedania otázok v dotazníkoch žiakmi, učiteľmi, rodičmi a z analýzy a interpretácie získaných údajov. Výsledky projektu v jednotlivých krajín sa spracovali vo vybranom medzinárodnom centre na Univerzite v Connecticut, USA a následne sa poslali na analýzu všetkým krajinám zapojeným do výskumu. Po analýze a interpretácii výsledkov sa výskumné výsledky odovzdali koordinátorovi a vedeniu škôl.

**Praktické využitie výsledkov projektu:**

Výsledky výskumu sa stali jednak súčasťou celosvetového výskumu na meranie kvality školskej klímy a jednak sa uskutočnila analýza úrovne jednotlivých aspektov školskej klímy na konkrétnej škole. Zároveň výsledky výskumu poslúžili na prípravu finálnej verzie dotazníkov, ktoré sa budú môcť následne používať na obdobné účely v rôznych krajinách sveta a pravdaže predovšetkým v tých základných školách, ktoré boli do výskumu zapojené. Výsledky dotazníkov slúžili aj na evaluáciu a sebaevaluáciu kvality školy ako jej dôležité ukazovatele.

Medzinárodný výskum na Slovensku koordinovala Fakulta psychológie Paneurópskej vysokej školy v Bratislave

**Vybrané výsledky projektu v Súkromnej ZŠ:**

**Školská klíma v SZŠ**

Najvýznamnejším zistením medzinárodného výskumu školskej klímy na Slovensku a konkrétne na Súkromnej základnej škole v Bratislave bol výsledok, **že školskú klímu posudzujú žiaci, učitelia a zamestnanci školy, ako aj rodičia žiakov pozitívne, všetky hodnoty sa ocitli nad 2,6 (t.j. pásmo vysoko pozitívneho vnímania).**

**Prinášame originálne výsledky:**

**Školská klíma v hodnotení učiteľov a personálu SZŠ**

school climate 3.39

structure for learning 3.46

staff connectedness 3.57

peer/adult relations 3.08

parental involvement 3.18

physical environment 3.39

school safety 3.62

**Školská klíma v hodnotení rodičov žiakov SZŠ**

school climate 3.24

teaching and learning 3.08

school safety 3.52

interpersonal relationships 3.27

institutional environment 3.29

parent involvement 2,80

Vo výskume sa potvrdilo, **že je to práve naša Súkromná základná škola, ktorá dosiahla najvyššie skóre v celkovej úrovni školskej klímy hodnotenej rodičmi v porovnaní s ostatnými základnými školami zapojenými do medzinárodného výskumu. I**nkluzívna základná škola dosiahla vynikajúce výsledky najmä v doméne vzťahov (interpersonal relations) **.**

**Školská klíma v hodnotení žiakov SZŠ**

school connectedness 2.78

character 3.20

adult social support 2.78

peer social support 3.09

cultural acceptance 2.68

order and discipline 2.62

safety 2,81

**Žiaci so špeciálnymi výchovno-vzdelávacími potrebami SZŠ hodnotili školskú klímu pozitívne (2,84), najvyššie však žiaci s ADHD (2,98). Je potešujúce, že medzi žiakmi intaktnými a žiakmi so špeciálnymi výchovno-vzdelávacími potrebami, ako aj medzi žiakmi intaktnými a žiakmi mimoriadne nadanými nie je štatisticky významný rozdiel v hodnotení školskej klímy. Napriek miernym odchýlkam v jednotlivých doménach je priemerná hodnota školskej klímy vysoká a** nachádza sa v pásme pozitívneho hodnotenia.

Vybrané výsledky medzinárodného projektu boli publikované v medzinárodnom časopise School psychology, 2021.

La Salle,T. et al. A multinational study exploring adolescent perception of school climate and mental health.DOI 10.1037/spq0000430.PEVŠ ID-308755 In: School psychology. (s.I.):American Psychlogical Association,2021,Roč.36,č.3,s.155-166 (tlačená forma).ISSN 2578-4218.

**Erasmus+ Project 2020-1-LV01-KA226-SCH-094599-PA**

 **„Supporting teachers to face the challenge of distance teaching (PERSONA)” Latvia, Lithuania, Slovakia**

**1.4.2021 - 31.3.2023**

 Slovenská republika (**a aj naša Súkromná ZŠ) figuruje v medzinárodnom výskume duševného zdravia a zvládania záťaže a stresu/reziliencie u učiteľov základných a stredných škôl, v projekte ERASMUS+, spolu s Litvou a Lotyšskom 22021 – 2023).** Projekt ERASMUS riadia vysoké školy v daných krajinách – na Slovensku je to Paneurópska vysoká škola.

 V rámci projektu ERASMUS+ sa doteraz uskutočnil rozsiahli výskum sociálno-emocionálneho zdravia a reziliencie V Litve, Lotyšsku a Slovensku (**výskum prebehol aj v SZŠ**). Získané výsledky v 3 krajinách sa porovnali a uviedli v komparatívnej štúdii. Následne boli publikované v zborníku z medzinárodnej konferencie v Lotyšsku, následne na konferencii v Litve a publikované boli v medzinárodnom časopise Psychology research (2022).<https://doi-1apa-1org-gltygdas02d0.erproxy.cvtisr.sk/record/2021-46803-003?doi=1.(angličtina)>.

 Výskumu sa zúčastnilo spolu 1200 učiteľov, 400 z každej participujúcej krajiny (Litva, Lotyšsko, Slovesnko).Výskumné potvrdili, že sociálno-emocionálne zdravie učiteľov všetkých troch krajín sa nachádza v pásme vysokej úrovne, rovnako vysoká je aj úroveň jeho štyroch dimenzií – sebadôvera, dôvera v iných, emočné kompetencie a zaangažovasnosť v živote. Úroveň zvládania stresu je však len veľmi priemerná. Pozitíva, na korých môžu učitelia stavať, sú: empatia, sebariadenie a rozhodovanie**. Medzi limity, negatíva patrí optimizmus, nádej.**

 V nadchádzajúcej etape projektu ERASMUS + počnúc septembrom 2022 a končiac decembrom 2022 sa v každej z týchto krajín vo vybraných školách **bude realizovať poradenský program/tréning učiteľov na podporu zdravia a zvládanie stresu (Slovensko: Súkromná ZŠ**, ZŠ Dubová, Bratislava a Gymnázium v Považskej Dubnici).A na záver sa na Slovensku, na Paneurópskej vysokej škole, uskutoční veľká medzinárodná konferencia s cieľom zverejnenia výsledkov projektu a so zakomponovaním pedagogických a odborných pracovníkov vysokých, stredných a základných škôl z Litvy, Lotyšska, Slovenska, ale aj pozvaných odborníkov z iných krajín EU a USA. **Medzinárodnej vedeckej konferencie sa zúčastnia aj pracovníci Súkromnej ZŠ.**

Projekt GA/31/2021 **„Sociálno-emocionálne zdravie učiteľov ako významný psychologický indikátor evaluácie kvality školy“**

Grantová agentúra Academia aurea, Ostrava, Česká republika

 28.2.2021 - 31.6.2023

**Stručná rekapitulácia výskumných zistení v projekte GA:**

1/ Výskumný súbor tvoril vysoký počet 3589 učiteľov z celého Slovenska (**aj učitelia Súkromnej Z**Š) s podporou Metodicko-pedagogického centra, ktoré požiadalo učiteľov škôl na Slovensku o spoluprácu a tiež s podporou Facebookovej stránky školských psychológov. Vo výskumnom súbore mali výrazne vyššie zastúpenie ženy (91,9%), učitelia vo vekových kategóriách 41-50 rokov (35,7%) a 51-60 rokov (29,1%), resp. s dĺžkou praxe 11- 20 rokov (26,9%), 21-30 rokov (28,6%) a 31 a viac rokov (22,8%). 90,5% učiteľov, ktorí sa zapojili do výskumu, pracuje v štátnych školách.

2/ Na dosiahnutie výskumného cieľa  a získanie odpovedí na výskumné otázky sa využili nasledujúce výskumné metódy: Dotazník sociálno-emocionálneho zdravia pre učiteľov SEHS-T (Furlong - Gajdošová, 2018) a Škála reziliencie (Wagnild - Young 1993)

3/ Pozoruhodným výsledkom je, že 90% učiteľov má kovitalitu (úroveň sociálno-emocionálneho zdravia) v pásme vysokej úrovne.

4/  Ukazuje sa, že pozornosť je potrebné zamerať na podporu duševného zdravia mladších učiteľov (6-10 rokov praxe).

5/ A tiež učiteľov základných škôl, kde je úroveň duševného zdravia nižšia v porovnaní z učiteľmi stredných škôl.

6/ Výsledky naznačili, že učiteľom chýba na školách spolupatričnosť, tiež ľudia, ktorým na nich záleží. Predsa len medziľudské vzťahy nie sú na niektorých školách celkom ideálne. Nízky bol tiež optimizmus učiteľov.

7/ Horšie je to s rezilienciou učiteľov, teda so zvládaním záťaže a stresu. Učitelia sa vyjadrili, že majú problém so zvládaním stresu a zložitejších pracovných či osobných situácií a s prekonávaním prekážok.

8/  A opäť sú to najmladší učitelia a učitelia ZŠ , ktorí majú najnižšiu úroveň zvládania stresu/ reziliencie, takže pozornosť treba upriamiť na prípravu  programov, podcastov, videí zameraných na  podporu reziliencie práve u týchto vekovo najmladších učiteľov.

**A ako dopadli učitelia našej SZŠ?**

 **Celková úroveň sociálno-emocionálneho zdravia zdravia/kovitality učiteľov Súkromnej ZŠ je vysoká (M=242,35), rovnako ako aj úroveň jeho dimenzií: sebadôvera (M=59,20), dôvera v iných (M=62,45), emocionálne kompetencie(M=61,25),životná zaangažovanosť (M = 59,45)**

 **U participantov – učiteľov SZŠ sa potvrdila optimálna úroveň stresu, ako celkove, tak v jednotlivých rovinách stresu:  kognitívna rovina stresu (M=5,00), citová rovina stresu (M=6,00), telesná rovina stresu (M = 5,55) , sociálna rovina stresu (M=3,50).**

 **Najvyššiu úroveň sociálno-emocionálneho zdravia sa potvrdila u učiteľov vo veku od 31 – 40 rokov (M = 253,38). Rovnako v tejto vekovej skupine sme zistili aj najnižšiu úroveň stresu.**